CELEX: 62015CN0142
Language: fi
Date: 2015-03-24 00:00:00
Title: Asia C-142/15 P: Valitus, jonka SolarWorld AG on tehnyt 24.3.2015 unionin tuomioistuimen (viides jaosto) asiassa T-507/13, SolarWorld AG ym. v. Euroopan komissio, 14.1.2015 antamasta määräyksestä

8.6.2015   
            
            
               FI
            
            
               Euroopan unionin virallinen lehti
            
            
               C 190/5
            
         Valitus, jonka SolarWorld AG on tehnyt 24.3.2015 unionin tuomioistuimen (viides jaosto) asiassa T-507/13, SolarWorld AG ym. v. Euroopan komissio, 14.1.2015 antamasta määräyksestä
   (Asia C-142/15 P)
   (2015/C 190/05)
   Oikeudenkäyntikieli: englanti
   
      Asianosaiset
   
   
      Valittaja: Solar World AG (edustajat: asianajaja L Ruessmann ja Solicitor J. Beck)
   
      Muut osapuolet: Euroopan komissio, Brandoni solare SpA, Global Sun Ltd, Silicio Solar, SAU, Solaria Energia y Medio Ambiente, SA
   
      Vaatimukset
   
   Valittaja vaatii, että unionin yleinen tuomioistuin
   
               —
            
            
               ottaa valituksen tutkittavaksi ja toteaa sen perustelluksi;
            
         
               —
            
            
               kumoaa asiassa T-507/13 annetun valituksenalaisen määräyksen;
            
         
               —
            
            
               katsoo, että asiassa T-507/13 esitetty kumoamisvaatimus voidaan ottaa tutkittavaksi, ja
            
         
               —
            
            
               palauttaa asian unionin yleiseen tuomioistuimeen, jotta tämä ratkaisisi aineellisesti kumoamisvaatimuksen.
            
         
      Oikeudelliset perusteet ja pääasialliset perustelut
   
   Valittaja esittää valituksensa perusteeksi seuraavat perustelut:
   Unionin yleinen tuomioistuin erehtyi katsoessaan, ettei komission päätös 2013/423/EU (1) koskenut valittajaa suoraan, koska se ei vaikuttanut suoraan valittajan oikeudelliseen asemaan ja koska se edellytti täytäntöönpanotoimenpiteitä.
   
               —
            
            
               Unionin yleinen tuomioistuin erehtyi katsoessaan, ettei komission päätös 2013/423/EU koskenut valittajaa suoraan, koska se oli täytäntöönpantu asetuksella N:o 748/2013 (2). Päätös 2013/423/EU vahvistetaan asetuksella N:o 748/2013. Valittajalla oli näin oikeus vedota suoraan päätökseen 2013/423/EU.
            
         
               —
            
            
               Unionin yleisen tuomioistuimen toteamus, jonka mukaan päätös 2013/423/EU vaatii täytäntöönpanotoimenpiteitä, oli virheellinen, sillä unionin yleinen tuomioistuin ei tutkinut, oliko komissiolla asetusta N:o 748/2013 antaessaan ollut harkintavalta tai oliko päätöksen 2013/423/EU täytäntöönpano valittajaa vastaan ollut puhtaasti automaattista, jollaista se tosiasiassa oli ollut.
            
         
      (1)  Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot ja kiekot) tuontia koskevassa polkumyynnin vastaisessa menettelyssä tarjotun sitoumuksen hyväksymisestä 2.8.2013 annettu komission päätös (EUVL L 209, s. 26).
   
      (2)  Väliaikaisen polkumyyntitullin käyttöön ottamisesta Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot ja kiekot) tuonnissa annetun komission asetuksen (EU) N:o 513/2013 muuttamisesta 2.8.2013 annettu komission asetus (EUVL L 209, s. 1).